बीते वीरवार मध्य रात करीब 12 बजे तीन नकाबपोश बदमाशों ने महिला पत्रकार दामिनी गोयल को गन प्वाइंट पर लेकर कार लूट ली। बदमाशों ने वारदात को उस समय अंजाम दिया जब वे सेक्टर-8 चंडीगढ़ स्थित अपने ऑफिस से पीरमुच्छला घर जा रही थी। जैसे ही वे अमरटैक्स चौक के पास पहुंची पीछे से एक कार ने उसे टक्कर मार दी। घटना के बाद जैसे ही उन्होंने कार को ब्रेक लगाई बदमाशों ने उन्हें गन प्वाइंट पर ले लिया। कनपटी पर पिस्टल लगाकर बोले कि कार की चाबी उनके हवाले करे दे वरना वे गोली मार देंगे। इसके बाद कार की चाबी छीनकर बदमाशों ने धक्कामार कर उन्हें दूर गिरा दिया और कार लेकर फरार हो गए। वारदात की सूचना उसने पुलिस को दी। सेक्टर-14 थाना पुलिस ने शिकायत पर लूट और आर्म्स एक्ट के तहत अज्ञात में केस दर्ज जांच शुरू कर दी है।